CELEX: 32015D1183
Language: mt
Date: 2015-07-17 00:00:00
Title: Deċiżjoni ta' Implimentazzjoni tal-Kummissjoni (UE) 2015/1183 tas-17 ta' Lulju 2015 li tistabbilixxi l-ispeċifikazzjonijiet tekniċi u operazzjonali meħtieġa għall-implimentazzjoni tal-verżjoni 3 tas-sistema EGNOS

18.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 192/20
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/1183
   tas-17 ta' Lulju 2015
   li tistabbilixxi l-ispeċifikazzjonijiet tekniċi u operazzjonali meħtieġa għall-implimentazzjoni tal-verżjoni 3 tas-sistema EGNOS
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1285/2013 tal-Parlament Ewropew u tal-Kunsill tal-11 ta' Diċembru 2013 dwar l-implimentazzjoni u l-esplojtazzjoni tas-sistemi Ewropej tar-radjunavigazzjoni bis-satellita u li jħassar ir-Regolament tal-Kunsill (KE) Nru 876/2002 u r-Regolament (KE) Nru 683/2008 tal-Parlament Ewropew u tal-Kunsill (1), u b'mod partikolari l-Artikolu 12(3)(d) tiegħu,
   Billi:
   
               (1)
            
            
               L-Artikolu 12 tar-Regolament (UE) Nru 1285/2013 jipprovdi li l-Kummissjoni għandu jkollha r-responsabbiltà ġenerali tal-programm EGNOS u jikkonferixxi lilha setgħat ta' implimentazzjoni biex tiddetermina l-ispeċifikazzjonijiet tekniċi u operazzjonali meħtieġa għall-evoluzzjoni tas-sistema EGNOS.
            
         
               (2)
            
            
               Is-sistema EGNOS diġà evolviet, peress li l-verżjoni 1 ġiet introdotta fis-snin 2000, u din ġiet segwita mill-verżjoni 2 fl-2009. It-tliet servizzi offruti mis-sistema, jiġifieri s-servizz miftuħ, is-servizz għat-tixrid ta' dejta kummerċjali (“EDAS”) u s-servizz ta' Safety-of-Life (“SoL”) (servizz ta' sikurezza tal-ħajja) definiti fl-Artikolu 2(5) tar-Regolament (UE) Nru 1285/2013 saru operazzjonali fit-30 ta' Ottubru 2009, fis-26 ta' Lulju 2012 u fit-12 ta' Marzu 2011 rispettivament.
            
         
               (3)
            
            
               Sabiex jikkonformaw mal-karatteristiċi u jissodisfaw l-għanijiet speċifiċi tal-programm EGNOS imsemmija fl-Artikolu 2 tar-Regolament (UE) Nru 1285/2013, issa jeħtieġ li jiġu ddeterminati l-ispeċifikazzjonijiet tekniċi u operazzjonali tal-verżjoni 3 tas-sistema. Din il-verżjoni 3, li għandha tibda titħaddem fis-snin 2020, se tkun aħjar mill-verżjoni 2 għaliex, f'termini tekniċi, għandha tinkludi, min-naħa waħda l-monitoraġġ u l-korrezzjoni tas-sinjali tas-servizz miftuħ offruti mis-sistema stabbilita skont il-programm Galileo, u min-naħa l-oħra l-użu ta' frekwenza doppja, kemm għas-sistema tal-GPS kif ukoll għal dik tal-programm Galileo.
            
         
               (4)
            
            
               L-evoluzzjoni teknika tal-verżjoni 2 għall-verżjoni 3 għandha ttejjeb il-kopertura ġeografika tat-tliet servizzi offruti mis-sistema u ttejjeb il-prestazzjoni tagħhom.
            
         
               (5)
            
            
               Fir-rigward ta' kopertura ġeografika, l-evoluzzjoni tas-sistema għandu jkollha l-għan, l-ewwel u qabel kollox, li tiggarantixxi l-kopertura tat-territorji kollha tal-Istati Membri tal-UE li jinsabu ġeografikament fl-Ewropa, inklużi l-Ażores, il-Gżejjer Kanarji u Madeira. L-estensjoni ta' din il-kopertura lil hinn mill-fruntieri tal-Istati Membri tal-UE biex tinkludi l-pajjiżi kandidati tal-UE u l-pajjiżi involuti fil-Politika Ewropea tal-Viċinat għandha tkun possibbli wkoll, sakemm din tkun teknikament fattibbli u abbażi ta' ftehimiet internazzjonali, skont il-kundizzjonijiet stabbiliti fl-aħħar subparagrafu tal-Artikolu 2(5) tar-Regolament (UE) Nru 1285/2013.
            
         
               (6)
            
            
               Il-prestazzjoni fil-verżjoni 3 tas-sistema, l-aktar dik tas-servizz “SoL”, għandha tkun aħjar minn dik fil-verżjoni 2.
            
         
               (7)
            
            
               Għas-servizz miftuħ, it-titjib fil-prestazzjoni għandu jinvolvi l-forniment ta' dejta preċiża f'termini tal-kejl tal-ħin, bħad-differenzi bejn il-ħin użat mill-EGNOS, min-naħa waħda, u l-ħin UTC u dak tas-sistema GPS min-naħa l-oħra.
            
         
               (8)
            
            
               Għas-servizz “EDAS”, dan it-titjib għandu fuq kollox iservi biex il-ħin ta' trażmissjoni tad-dejta jitnaqqas għal żewġ sekondi, kif ukoll biex jitnaqqas il-perjodu ta' żmien li matulu dan is-servizz ma jkunx disponibbli.
            
         
               (9)
            
            
               Madankollu, it-titjib fil-prestazzjoni miksub mill-verżjoni 3 tas-sistema EGNOS għandu jikkonċerna l-aktar is-servizz “SoL”, b'mod partikolari għas-setturi tal-avjazzjoni ċivili u tat-trasport marittimu.
            
         
               (10)
            
            
               Għall-avjazzjoni ċivili u sabiex jiġu ssodisfati b'mod adegwat il-ħtiġijiet tan-navigazzjoni tal-ajru, b'mod partikolari fir-rigward tal-ottimizzazzjoni tal-fluss tat-traffiku bejn diversi żoni ġeografiċi, il-verżjoni 3 għandha tipprovdi servizz ġdid “Cat I Precision Approach” minbarra t-tliet servizzi diġà offruti fil-verżjoni 2, jiġifieri s-servizzi “En-Route — Non precision Approach”, “Approach with Vertical Guidance APV-I” u “LPV 200 Approach”. Barra minn hekk, id-disponibbiltà tas-servizz “LPV 200 Approach” għandha tiżdied b'mod sinifikanti peress li l-perjodu li matulu dan is-servizz ikun disponibbli għandu jkun fil-medda ta' bejn 0,99 u 0,999.
            
         
               (11)
            
            
               Fl-avjazzjoni ċivili, huwa importanti wkoll li jiġi żgurat li s-servizz “SoL” ikompli jikkonforma mar-Regolament ta' Implimentazzjoni tal-Kummissjoni (UE) Nru 1035/2011 (2). Fil-fatt, kif stabbilit fil-premessa 14 ta' dan ir-Regolament, il-fornituri ta' servizzi tan-navigazzjoni tal-ajru għandhom joperaw f'konformità mal-istandards rilevanti tal-Organizzazzjoni tal-Avjazzjoni Ċivili Internazzjonali, sakemm issir it-traspożizzjoni sħiħa tal-istandards ta' dik l-organizzazzjoni internazzjonali fil-liġi tal-UE.
            
         
               (12)
            
            
               Għat-trasport marittimu, il-verżjoni 3 tas-sistema EGNOS għandha tintroduċi s-servizz “SoL” f'konformità mal-istandards internazzjonali stabbiliti mill-Organizzazzjoni Marittima Internazzjonali, li jippermettu applikazzjonijiet EGNOS ġodda li, minħabba li jkunu aktar preċiżi jżidu l-effettività u sikurezza ta' dan is-settur. Għal dan l-għan u meta jitqiesu l-limiti inerenti għan-navigazzjoni qrib il-kosta, fl-approċċ u d-dħul fil-portijiet, l-estensjoni tas-servizz “SoL” għas-settur marittimu għandha, b'mod partikolari, tipprovdi livell għoli ħafna ta' disponibbiltà, ta' aktar minn 0,998 fuq skala ta' bejn 0 u 1, filwaqt li jiġu ggarantiti l-integrità tas-servizz f'intervall ta' inqas minn għaxar sekondi u preċiżjoni laterali ta' inqas minn 10 metri.
            
         
               (13)
            
            
               Barra minn hekk, sabiex ma jaffettwawx lill-utenti EGNOS jew jikkompromettu l-applikazzjonijiet kummerċjali attwali, l-ispeċifikazzjonijiet tekniċi u operazzjonali tal-verżjoni 3 tas-sistema EGNOS għandhom ikunu kompatibbli ma' dawk tal-verżjoni 2 sabiex ma jipperikolawx ir-riżultati miksuba s'issa, jew jiddegradaw l-użi possibbli attwali, u dan għad-detriment tal-utenti.
            
         
               (14)
            
            
               Sabiex l-evoluzzjoni teknika tal-verżjoni 2 għall-verżjoni 3 tas-sistema tkun kompleta, għandhom jiġu stabbiliti l-ispeċifikazzjonijiet tekniċi u operazzjonali stipulati fl-Anness.
            
         
               (15)
            
            
               Il-miżuri stipulati f'din id-Deċiżjoni huma konformi mal-opinjoni tal-kumitat stabbilit skont l-Artikolu 36(1) tar-Regolament (UE) Nru 1285/2013,
            
         ADOTTAT DIN ID-DEĊIŻJONI:
   Artikolu 1
   L-ispeċifikazzjonijiet tekniċi u operazzjonali tal-verżjoni 3 tas-sistema EGNOS huma stabbiliti fl-Anness.
   Artikolu 2
   Din id-Deċiżjoni tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, is-17 ta' Lulju 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 1.
   
      (2)  Ir-Regolament ta' Implimentazzjoni tal-Kummissjoni (UE) Nru 1035/2011 tas-17 ta' Ottubru 2011 li jistabbilixxi rekwiżiti komuni għall-forniment ta' servizzi tan-navigazzjoni tal-ajru u li jemenda r-Regolamenti (KE) Nru 482/2008 u (UE) Nru 691/2010 (ĠU L 271, 18.10.2011, p. 23).
   
      ANNESS
      
         SPEĊIFIKAZZJONIJIET TEKNIĊI U OPERAZZJONALI
      
      1.   Karatteristiċi ewlenin tal-EGNOS v3 miżmuma, imtejba jew miżjuda meta mqabbel mal-EGNOS v2
      
      
                   
               
               
                  EGNOS v2
               
               
                  EGNOS v3
               
            
                  Modalitajiet tar-riċevituri
               
               
                  
                              —
                           
                           
                              Monokostellazzjoni b'monofrekwenza: GPS L1
                           
                        
               
                  
                              —
                           
                           
                              Monokostellazzjoni b'monofrekwenza: GPS L1
                           
                        
                              —
                           
                           
                              Monokostellazzjoni bi frekwenza doppja: GPS L1/L5 jew Galileo E1/E5a
                           
                        
                              —
                           
                           
                              Kostellazzjoni doppja bi frekwenza doppja: GPS L1/L5 + Galileo E1/E5a
                           
                        
            
                  Servizzi speċifiċi għall-Avjazzjoni
               
               
                  
                              —
                           
                           
                              En-route/non precision approach
                           
                        
                              —
                           
                           
                              Approach with vertical guidance APV-I
                           
                        
                              —
                           
                           
                              LPV-200 approach
                           
                        
               
                  
                              —
                           
                           
                              En-route/non precision approach
                           
                        
                              —
                           
                           
                              Approach with vertical guidance APV-I
                           
                        
                              —
                           
                           
                              LPV-200 approach
                           
                        
                              —
                           
                           
                              CAT-I precision approach
                           
                        
            
                  Servizzi speċifiċi għat-Trasport Marittimu
               
               
                  mhux applikabbli
               
               
                  
                              —
                           
                           
                              Żoni oċeaniċi
                           
                        
                              —
                           
                           
                              Navigazzjoni fid-dħul tal-portijiet, fl-approċċ tal-portijiet u fl-ilmijiet kostali
                           
                        
            
                  Il-kapaċità tas-sistema biex tiġi replikata
               
               
                  iva
               
               
                  iva
               
            
                  Il-kompatibbiltà tal-prestazzjoni tas-servizzi fil-livell tal-utent vs. dik tal-verżjoni preċedenti
               
               
                  mhux applikabbli
               
               
                  iva
               
            
                  Il-limitazzjoni tas-servizzi (1)
                  
               
               
                  
                              —
                           
                           
                              Żona tas-servizz “SoL” limitata għal [40 W, 40E], [20N, 70N]
                           
                        
                              —
                           
                           
                              Għadd massimu ta' stazzjonijiet limitat għal 60
                           
                        
               
                  xejn (2)
                  
               
            2.   Speċifikazzjonijiet tekniċi u operazzjonali tas-servizz miftuħ
      
      
                   
               
               
                  Servizz miftuħ
               
            
                  Preċiżjoni laterali (95 %)
               
               
                  3 m
               
            
                  Preċiżjoni vertikali (95 %)
               
               
                  4 m
               
            
                  Disponibbiltà OS
               
               
                  0,99
               
            
                  Żona tas-Servizz
               
               
                  SM tal-UE + in-Norveġja u l-Iżvizzera
               
            
                  Garanzija tas-servizz
               
               
                  Le
               
            
                  Aċċessibbiltà
               
               
                  
                              —
                           
                           
                              Permezz ta' riċevituri kompatibbli fiż-żona tas-servizz “EGNOS”
                           
                        
                              —
                           
                           
                              Ma hija meħtieġa l-ebda awtorizzazzjoni/ċertifikazzjoni speċifika
                           
                        
            
         
      
                   
               
               
                  Servizz tal-kejl tal-ħin
               
            
                  Preċiżjoni tal-ħin tan-Netwerk EGNOS imqabbel mal-ħin tas-sistema UTC
               
               
                  20 ns 3sigma
               
            
                  Preċiżjoni tal-ħin tan-Netwerk EGNOS imqabbel mal-ħin tas-sistema GPS
               
               
                  Massimu 50 s
               
            
                  Disponibbiltà tas-servizz tal-kejl tal-ħin
               
               
                  99 %
               
            
                  Garanzija tas-servizz
               
               
                  Le
               
            
                  Aċċessibbiltà
               
               
                  
                              —
                           
                           
                              Permezz ta' riċevituri kompatibbli fiż-żona tas-servizz “EGNOS”
                           
                        
                              —
                           
                           
                              Ma hija meħtieġa l-ebda awtorizzazzjoni/ċertifikazzjoni speċifika
                           
                        
            3.   Speċifikazzjonijiet tekniċi u operazzjonali tas-Servizz tal-Aċċess għad-Dejta EGNOS (EDAS)
      
      
                   
               
               
                  EDAS
               
            
                  Speċifikazzjonijiet tas-servizz
               
               
                  Prodotti pprovduti direttament mis-sistema
               
               
                  Dejta mhux ipproċessata RIMS
               
            
                  Dejta dwar il-messaġġi tal-EGNOS
               
            
                  Dejta dwar l-istat tas-saħħa tal-EGNOS
               
            
                  Latenza (3)
                  
               
               
                  2 sekondi
               
            
                  Disponibbiltà
               
               
                  0,999
               
            
                  Aċċessibbiltà
               
               
                  Prodotti pprovduti lill-utenti aħħarin permezz ta' fornituri ta' servizzi speċifiċi konnessi mas-server EGNOS
               
            
                  Speċifikazzjonijiet tas-server
               
               
                  Arkitettura sikura għal aċċess dinji
                  Konnettività b'wisà tal-banda suffiċjenti
               
            4.   Speċifikazzjonijiet tekniċi u operazzjonali tas-servizz “SoL”
      
      4.1.   Servizz tal-avjazzjoni (4)
      
      
                   
               
               
                  En-route — Non Precision Approach
               
               
                  Approach with Vertical Guidance APV-I (legacy service)
               
               
                  LPV 200 Approach
               
               
                  Cat I Precision Approach
               
            
                  Standards
               
               
                  Anness V, punt 3(a) tar-Regolament (UE) Nru 1035/2011, kif applikabbli
               
            
                  Preċiżjoni laterali
               
               
                  220 m
               
               
                  16 m
               
               
                  16 m
               
               
                  16 m
               
            
                  Preċiżjoni vertikali
               
               
                  Mhux applikabbli
               
               
                  20 m
               
               
                  4 m
               
               
                  4 m
               
            
                  VNSE — mingħajr difetti
               
               
                  Mhux applikabbli
               
               
                  Mhux applikabbli
               
               
                  10 m
                  bi probabbiltà ta' 10– 7/150 s
               
               
                  Mhux applikabbli
               
            
                  VNSE — ħsara fis-sistema
               
               
                  Mhux applikabbli
               
               
                  Mhux applikabbli
               
               
                  15 m
                  bi probabbiltà ta' 10– 5/150 s
               
               
                  Mhux applikabbli
               
            
                  Riskju għall-integrità
               
               
                  1,10– 7/siegħa
               
               
                  2,10– 7/150 s
               
               
                  2,10– 7/150 s
               
               
                  2,10– 7/150 s
               
            
                  Ħin tal-Allarm
               
               
                  10 s
               
               
                  10 s
               
               
                  6 s
               
               
                  6 s
               
            
                  HAL
               
               
                  556 m
               
               
                  40 m
               
               
                  40 m
               
               
                  40 m
               
            
                  VAL
               
               
                  Mhux applikabbli
               
               
                  50 m
               
               
                  35 m
               
               
                  10 m
               
            
                  Riskju għall-kontinwità
               
               
                  1,10– 5/siegħa
               
               
                  8,10– 6/15 s
               
               
                  8,10– 6/15 s
               
               
                  8,10– 6/15 s
               
            
                  Disponibbiltà tas-servizz “SOL” (5)
                  
               
               
                  0,999
               
               
                  0,99
               
               
                  minn 0,99 sa 0,999
               
               
                  0,99
               
            
                  Żona tas-servizz
               
               
                  Reġjuni ta' Informazzjoni dwar Titjir (FIRs) tal-SM tal-UE + in-Norveġja u l-Iżvizzera
               
               
                  Massi tal-art (6) tal-SM tal-UE + in-Norveġja u l-Iżvizzera
               
               
                  Massi tal-art tal-SM tal-UE + in-Norveġja u l-Iżvizzera
               
               
                  Massi tal-art tal-SM tal-UE + in-Norveġja u l-Iżvizzera
               
            
                  Objettiv tal-estensjoni taż-żona tas-servizz
               
               
                  Artikolu 2(5) tar-Regolament (UE) Nru 1285/2013
               
            
                  Prestazzjoni tal-modalitajiet ta' riverżjoni
               
               
                  L-EGNOS v3 għandu jipprovdi livell ta' servizz tal- LPV 200 (7) fiż-Żona ta' Servizz tiegħu b'disponibbiltà ta' 99 % meta terġa' tibda tintuża l-kostellazzjoni Galileo biss.
                  L-EGNOS v3 għandu jipprovdi servizz tal-LPV 200 fil-massi tal-art taż-Żona ta' Servizz b'disponibilità ta' 99 % meta tintilef għalkollox il-frekwenza ta' L5/E5a fil-livell tal-utent.
               
            
                  Garanzija tas-servizz
               
               
                  Iva
               
            
                  Aċċessibbiltà
               
               
                  Permezz ta' riċevituri kompatibbli mal-SBAS
               
            
         
      4.2.   Servizz marittimu (8)
      
      
                   
               
               
                  Navigazzjoni fid-dħul tal-portijiet,
                  fl-approċċ tal-portijiet u fl-ilmijiet kostali
               
            
                  Standards
               
               
                  Ir-Riżoluzzjonijiet tal-IMO Nru A.915(22) u Nru A.1046(27)
               
            
                  Preċiżjoni laterali
               
               
                  10 m
               
            
                  Preċiżjoni vertikali
               
               
                  Mhux applikabbli
               
            
                  Riskju għall-integrità
               
               
                  1,10– 5/3 sigħat
               
            
                  Ħin tal-Allarm
               
               
                  10 s
               
            
                  HAL
               
               
                  25 m
               
            
                  VAL
               
               
                  Mhux applikabbli
               
            
                  Riskju għall-kontinwità
               
               
                  3,10– 4/15-il minuta
               
            
                  Disponibbiltà tas-servizz “SoL”
               
               
                  0,998
               
            
                  Żona tas-Servizz
               
               
                  Ilmijiet Nazzjonali (9) tal-SM tal-UE + in-Norveġja u l-Iżvizzera
               
            
                  Garanzija tas-servizz
               
               
                  Iva
               
            
                  Aċċessibbiltà
               
               
                  Permezz ta' riċevituri kompatibbli mal-SBAS
               
            
         (1)  L-aċċess tal-utenti għal servizz miftuħ u għas-servizzi ta' sikurezza tal-ħajja limitat għaż-żona ta' viżibbiltà tas-satelliti ġeostazzjonarji.
      
         (2)  L-assenza ta' limitazzjoni li tippermetti li d-diżinn tal-EGNOS v3 jinkludi stazzjonijiet addizzjonali sabiex jestendi, b'mod kontinwu, iż-żona tas-servizz tal-EGNOS kif stipulat fl-Artikolu 2(5) tar-Regolament (UE) Nru 1285/2013.
      
         (3)  Il-latenza hija ż-żmien li jkun għadda mit-trażmissjoni tal-aħħar biċċa tal-messaġġ ta' navigazzjoni mis-segment tal-ispazju (is-satelliti EGNOS u GPS/Galileo) sakemm id-dejta tħalli s-server tal-EGNOS.
      
         (4)  L-ispeċifikazzjonijiet tal-prestazzjoni inklużi f'din it-tabella jindirizzaw biss kontribuzzjonijiet signal-in-space
      
         (5)  Għad-disponibbiltà tas-servizz għall-proċedura tal-avviċinament (approach) tingħata medda ta' valuri. Il-parti ta' isfel tal-medda għandha tikkorrispondi mad-disponibbiltà prevista għas-servizz “GPS L1-only”. Il-parti ta' fuq tal-medda għandha tkun disponibbli għall-utenti mgħammra b'riċevitur ta' frekwenza doppja GPS L1-L5 jew b'riċevitur ta' frekwenza doppja kombinat GPS/Galileo.
      
         (6)  “Massi tal-art ta' żona” tfisser kwalunkwe territorju tal-art, inklużi l-gżejjer, fil-FIR ta' dik iż-żona minbarra għas-servizz “CAT I”, li għalih, il-kopertura tal-Ażores, Madeira u l-Gżejjer Kanarji hija eskluża
      
         (7)  Sakemm l-prestazzjoni ta' Galileo tasal f'livell sodisfaċenti se jiġi aċċettat il-livell ta' servizz APV-I.
      
         (8)  L-ispeċifikazzjonijiet tal-prestazzjoni inklużi f'din it-tabella jindirizzaw biss kontribuzzjonijiet signal-in-space.
      
         (9)  L-ilmijiet nazzjonali (jew territorjali) huma definiti fil-Konvenzjoni tan-Nazzjonijiet Uniti dwar id-Dritt tal-Baħar tal-1982 bħala ilmijiet li jestendu sa mhux iktar minn 12-il mil nawtiku mill-kosta.
      
         Appendiċi
         
            AKRONIMI
         
         
                     APV
                  
                  
                     Approach Procedure with Vertical Guidance (Proċedura tal-Approach with vertical guidance)
                  
               
                     CAT
                  
                  
                     Category (Kategorija)
                  
               
                     EDAS
                  
                  
                     EGNOS Data Access Service (Servizz tal-Aċċess għad-Dejta EGNOS)
                  
               
                     EGNOS
                  
                  
                     European Geostationary Navigation Overlay Service (Servizz Overlay tan-Navigazzjoni Ġeostazzjonarja Ewropea)
                  
               
                     EU-MS
                  
                  
                     European Union Member States (Stati Membri tal-Unjoni Ewropea)
                  
               
                     FIR
                  
                  
                     Flight Information Region (Reġjun ta' informazzjoni dwar titjir)
                  
               
                     Galileo E1
                  
                  
                     Frekwenza E1 tas-sistema Galileo, korrispondenti għal 1 575,42 MHz
                  
               
                     Galileo E5a
                  
                  
                     Frekwenza E5a tas-sistema Galileo, korrispondenti għal 1 176,45 MHz
                  
               
                     GPS
                  
                  
                     Global Positioning System (Sistema ta' lokalizzazzjoni bis-satellita)
                  
               
                     GPS L1
                  
                  
                     Frekwenza L1 tas-sistema GPS, korrispondenti għal 1 575,42 MHz
                  
               
                     GPS L5
                  
                  
                     Frekwenza L5 tas-sistema GPS, korrispondenti għal 1 176,45 MHz
                  
               
                     HAL
                  
                  
                     Horizontal Alert Limit (Limitu orizzontali tal-allert)
                  
               
                     ICAO
                  
                  
                     International Civil Aviation Organization (Organizzazzjoni tal-Avjazzjoni Ċivili Internazzjonali)
                  
               
                     IMO
                  
                  
                     International Maritime Organization (Organizzazzjoni Marittima Internazzjonali)
                  
               
                     LPV
                  
                  
                     Localizer Performance with Vertical guidance (Prestazzjoni tal-Lokalizzazzjoni bi gwida Vertikali)
                  
               
                     OS
                  
                  
                     Open Service (Servizz Miftuħ)
                  
               
                     RIMS
                  
                  
                     Ranging and Integrity Monitoring Station (Stazzjon tal-Kejl u tal-Monitoraġġ tal-Integrità)
                  
               
                     SARPs
                  
                  
                     Standard and Recommended Practices (Standards u Prattiki Rakkomandati)
                  
               
                     SBAS
                  
                  
                     Satellite-Based Augmentation System (Sistema ta' Awmentazzjoni Abbażi ta' Satelliti)
                  
               
                     SoL
                  
                  
                     Sikurezza tal-Ħajja
                  
               
                     UTC
                  
                  
                     Coordinated Universal Time (Ħin Universal Koordinat)
                  
               
                     VAL
                  
                  
                     Vertical Alert Limit (Limitu vertikali tal-allert)
                  
               
                     VNSE
                  
                  
                     Vertical Navigation System Error (Żball tas-Sistema ta' Navigazzjoni Vertikali)